Arbejdsløsheden (md.) januar 2019

Fra december til januar faldt antallet af bruttoledige personer, omregnet til fuld tid, med 1.300 fra 104.000 til 102.700. Samtidig er bruttoledigheden for de seneste måneder blevet nedjusteret lidt, og den registerbaserede arbejdsstyrke har været igennem sin årlige opdatering, hvilket har betydning for ledighedsprocenterne tilbage til januar 2017. Herefter er ledighedsprocenten for såvel december 2018 som januar 2019 nu nede på 3,7 pct. af arbejdsstyrken. De tal, der omtales i denne offentliggørelse, er sæsonkorrigeret med mindre andet er nævnt.

153.000 AKU-ledige

I januar var der 153.000 AKU-ledige i alderen 15-74 år, hvilket svarer til 5,0 pct. af arbejdstyrken, når den opgøres ifølge AKU.

Opgørelsen af AKU-, brutto- og nettoledigheden

Danmarks Statistik opgør arbejdsløshed i henhold til to forskellige ledighedsbegreber: Den stikprøvebaserede AKU-ledighed og den registerbaserede bruttoledighed. AKU-ledigheden måler antallet af 15-74-årige personer, der ved en interviewundersøgelse selv har oplyst, at de ikke har et arbejde, men søger og kan påbegynde et arbejde. Bruttoledigheden er en registerbaseret opgørelse af 16-64-årige fuldtidspersoner, som har modtaget dagpenge, kontanthjælp, uddannelseshjælp eller integrationsydelse, og som samtidig vurderes at være jobparate. Bruttoledigheden består af de nettoledige og de ledige, der er i aktivering.

Anvendelsen af AKU- og bruttoledigheden

Du kan anvende AKU til internationale sammenligninger, fordi undersøgelsen laves på samme måde i hele EU og en række andre lande. AKU kan ikke belyse udviklingen fra måned til måned, fordi den er baseret på et glidende gennemsnit over tre måneder. Bruttoledigheden er særligt velegnet til at belyse udviklingen fra måned til måned, på kommuneniveau og inden for a-kasser.

Faldende tendens for både AKU- og bruttoledigheden

Indtil sommeren 2016 var bruttoledigheden svagt faldende, hvilket blev efterfulgt af små stigninger frem mod sommeren 2017. Disse stigninger skyldtes i høj grad tilsvarende stigninger i antallet af integrationsydelsesmodtagere, som overgik til at blive vurderet jobparate i samme periode. Siden august 2017 har bruttoledigheden igen haft en faldende tendens, hvilket har resulteret i, at den i januar 2019 lå på det laveste niveau siden februar 2009. AKU-ledigheden har været mere svingende end bruttoledigheden, men de store udsving i 2016 skal dog tages med et vist forbehold pga. en lavere svarprocent i undersøgelsen i dette år. AKU-ledigheden har vist en faldende tendens i 2017, mens den gennem 2018 og frem til og med januar 2019 har svinget omkring det samme niveau.

Bruttoledige fordelt på ydelsestype, køn, alder og landsdele samt AKU-ledige Sæsonkorrigerede tal Ikke-sæsonkorrigerede tal1 Ledige Ledigheds-pct.2 Ledige Ledigheds-pct.2 2018 2019 2018 2019 2018 2019 2018 2019 Okt. Nov. Dec. Jan. Okt. Nov. Dec. Jan. Jan. Jan. Jan. Jan. 1.000 personer pct. 1.000 personer pct. Bruttoledige 105,7 104,7 104,0 102,7 3,8 3,8 3,7 3,7 122,2 113,5 4,4 4,1 Nettoledige 85,8 85,2 85,1 84,3 3,1 3,1 3,1 3,0 100,6 95,9 3,6 3,5 Dagpengemodtagere 68,8 68,4 68,4 68,1 • • • • 80,2 78,5 • • Kontanthjælpsmodtagere 16,9 16,8 16,7 16,2 • • • • 20,4 17,4 • • Aktiverede 20,0 19,5 18,9 18,4 • • • • 21,7 17,6 • • Dagpengemodtagere 9,9 10,0 9,9 9,8 • • • • 9,5 9,4 • • Kontanthjælpsmodtagere 10,0 9,5 9,0 8,6 • • • • 12,1 8,2 • • Mænd 51,6 51,0 50,5 49,6 3,6 3,5 3,5 3,4 61,5 56,3 4,3 3,9 Kvinder 54,2 53,8 53,5 53,1 4,0 4,0 4,0 4,0 60,8 57,1 4,5 4,3 16-24 år 8,3 8,1 7,8 7,6 2,1 2,0 2,0 1,9 10,2 8,2 2,6 2,1 25-29 år 20,7 20,5 20,4 20,2 7,1 7,1 7,0 7,0 22,6 21,3 7,8 7,4 30-39 år 28,8 28,4 28,2 27,8 5,1 5,0 5,0 4,9 32,4 30,1 5,8 5,3 40-49 år 20,3 20,1 19,9 19,6 3,1 3,0 3,0 3,0 24,5 22,1 3,7 3,3 50-59 år 20,0 19,9 19,8 19,5 3,1 3,0 3,0 3,0 24,3 22,8 3,7 3,5 60-64 år 7,7 7,7 7,8 7,9 3,6 3,7 3,7 3,7 8,2 8,9 3,9 4,2 Byen København 18,8 18,5 18,4 18,3 4,4 4,4 4,3 4,3 20,1 19,3 4,8 4,6 Københavns omegn 10,3 10,2 10,1 10,1 3,9 3,9 3,8 3,8 11,5 10,7 4,4 4,1 Nordsjælland 6,4 6,3 6,3 6,1 2,9 2,9 2,9 2,8 7,6 6,6 3,5 3,1 Bornholm 0,7 0,7 0,7 0,7 4,5 4,5 4,5 4,4 1,0 1,0 5,7 6,0 Østsjælland 3,6 3,6 3,6 3,5 3,0 3,0 3,0 2,9 4,2 3,7 3,4 3,1 Vest- og Sydsjælland 10,7 10,7 10,6 10,4 4,1 4,0 4,0 4,0 13,0 11,8 5,0 4,5 Fyn 9,6 9,5 9,4 9,3 4,3 4,2 4,2 4,1 11,5 10,4 5,1 4,6 Sydjylland 11,4 11,3 11,1 10,9 3,4 3,3 3,3 3,2 13,7 12,6 4,0 3,7 Østjylland 16,1 16,1 16,1 15,9 3,7 3,7 3,7 3,7 17,7 17,3 4,1 4,0 Vestjylland 6,2 6,1 6,1 5,9 3,0 3,0 3,0 2,9 7,5 6,8 3,7 3,4 Nordjylland 12,0 11,8 11,6 11,4 4,4 4,3 4,2 4,2 14,4 13,1 5,2 4,8 AKU-ledige 144,0 • • 153,0 4,8 • • 5,0 152,0 155,0 5,1 5,1

1 2

Lidt færre nettoledige

Fra december til januar faldt nettoledigheden med 800 fuldtidspersoner til 84.300, mens antallet af aktiverede ledige faldt med 500 fuldtidspersoner til 18.400.

Den faldende bruttoledighed er særligt kommet mændene til gode

Fra december til januar faldt bruttoledigheden med 900 fuldtidspersoner for mændene og med 400 for kvinderne. Dette medførte, at ledighedsprocenten for mændene faldt med 0,1 procentpoint til 3,4 pct., mens kvindernes ledighedsprocent forblev uændret på 4,0 pct. af arbejdsstyrken i januar.

Fortsat svagt stigende ledighed for de 60-64-årige

Fra december til januar steg antallet af bruttoledige 60-64-årige en anelse, mens den faldt for de øvrige aldersgrupper. Ledighedsprocenten faldt med 0,1 procentpoint for de 16-24-årige og for de 30-39-årige. For de resterende aldersgrupper forblev ledighedsprocenten uændret. Herefter var det fortsat de 16-24-årige, der havde den laveste ledighedsprocent med 1,9 pct., og de 25-29-årige, der havde den højeste ledighedsprocent med 7,0 pct. i januar. Her kan det bemærkes, at den markant lavere ledighedsprocent for de 25-29-årige og for de 60-64-årige, i forhold til seneste offentliggørelse hænger sammen med den opdaterede arbejdsstyrke, som har medført flere 25-29-årige og 60-64-årige i arbejdsstyrken.

Faldende ledighedsprocent i seks landsdele

Fra december til januar faldt ledighedsprocenten i Nordsjælland, på Bornholm, i Østsjælland, på Fyn, i Sydjylland og i Vestjylland med 0,1 procentpoint. Ledighedsprocenten var uændret i de øvrige fem landsdele. Herefter var ledighedsprocenten i januar fortsat lavest i Nordsjælland med 2,8 pct., mens Bornholm fortsat havde den højeste ledighedsprocent med 4,4 pct.